พระราชกฤษฎีกาควบคุมโภคภัณฑ์ (ฉบับที่ 7) พ.ศ. 2522
พระราชกฤษฎีกา
พระราชกฤษฎีกา
ควบคุมโภคภัณฑ์
(ฉบับที่ ๗)
พ.ศ.
๒๕๒๒
-----------------

 
ภูมิพลอดุลยเดช ป.ร.
  ให้ไว้ ณ วันที่ ๒๗ กันยายน พ.ศ.
๒๕๒๒
 
เป็นปีที่ ๓๔ ในรัชกาลปัจจุบัน

 พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
 โดยที่เป็นการสมควรควบคุมโภคภัณฑ์บางชนิดในท้องที่บางแห่งเพื่อสวัสดิภาพ
ของประชาชน
 อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย 
และมาตรา ๕ แห่งพระราชบัญญัติควบคุมโภคภัณฑ์ พ.ศ. ๒๔๙๕
จึงทรงพระกรุณาโปรดเกล้า ฯ 
ให้ตราพระราชกฤษฎีกาขึ้นไว้ ดังต่อไปนี้
 มาตรา
๑ พระราชกฤษฎีกานี้เรียกว่า
"พระราชกฤษฎีกาควบคุมโภคภัณฑ์ 
(ฉบับที่ ๗) พ.ศ. ๒๕๒๒"
 มาตรา
๒
พระราชกฤษฎีกานี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป
 มาตรา
๓
ให้โภคภัณฑ์ที่ถูกควบคุมตามกฎกระทรวง ฉบับที่ ๑๓ 
(พ.ศ. ๒๕๒๒) ออกตามความในพระราชบัญญัติควบคุมโภคภัณฑ์ พ.ศ.
๒๔๙๕ ซึ่งได้แก่ 
น้ำยาเคมี อีเธอร์ (Ether) และน้ำยาเคมี คลอโรฟอร์ม (Chloroform)
เป็นโภคภัณฑ์ที่ถูกควบคุม
ตามวิธีการที่กำหนดไว้ในพระราชกฤษฎีกานี้และภายในท้องที่ที่ระบุไว้ในบัญชีท้ายพระราช
กฤษฎีกานี้
 มาตรา
๔
ให้ผู้ครอบครองโภคภัณฑ์ตามพระราชกฤษฎีกานี้ แจ้งปริมาณและ
สถานที่เก็บเป็นหนังสือต่อพนักงานเจ้าหน้าที่ภายในสามวันนับแต่วันที่ได้โภคภัณฑ์นั้นไว้ใน
ครอบครอง
 ในการแจ้งปริมาณและสถานที่เก็บ
ผู้ครอบครองต้องแสดงหลักฐานการได้มา
ซึ่งโภคภัณฑ์นั้นด้วย
 มาตรา
๕ ห้ามมิให้ผู้ใดขนย้าย จำหน่าย ใช้
เปลี่ยนแปลง สภาพ หรือโอนการ
ครอบครองซึ่งโภคภัณฑ์ตามพระราชกฤษฎีกานี้
เว้นแต่จะได้รับอนุญาตเป็นหนังสือจากพนักงาน
เจ้าหน้าที่
 มาตรา
๖
โภคภัณฑ์ของส่วนราชการและรัฐวิสาหกิจไม่อยู่ในบังคับแห่งพระราช
กฤษฎีกานี้
 มาตรา
๗
ผู้ใดมีโภคภัณฑ์ตามพระราชกฤษฎีกานี้ไว้ในครอบครองก่อนวันที่
พระราชกฤษฎีกานี้ใช้บังคับ ให้แจ้งปริมาณและสถานที่เก็บเป็นหนังสือต่อพนักงานเจ้าหน้าที่
ภายในสามวันนับแต่วันที่พระราชกฤษฎีกานี้ใช้บังคับ
 มาตรา
๘
ให้รัฐมนตรีว่าการกระทรวงมหาดไทยและรัฐมนตรีว่าการกระทรวง
พาณิชย์รักษาการตามพระราชกฤษฎีกานี้

ผู้รับสนองพระบรมราชโองการ
 ส. โหตระกิตย์
 รองนายกรัฐมนตรี

[ดูข้อมูลจากภาพกฎหมาย]

+------------------------------------------------------------------------------------------------------+
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากได้มีการนำน้ำยาเคมี
อีเธอร์และน้ำยาเคมีคลอโรฟอร์มเข้ามาในท้องที่บางอำเภอของจังหวัดเชียงราย
จังหวัดเชียงใหม่ 
และจังหวัดแม่ฮ่องสอน
ซึ่งน้ำยาเคมีทั้งสองชนิดนี้เป็นตัวยาสำคัญที่ใช้ในการผลิตเฮโรอีนซึ่งเป็น
ยาเสพติดให้โทษอย่างร้ายแรง
อันเป็นการทำลายสวัสดิภาพของประชาชน ดังนั้น เพื่อป้องกันมิให้
มีการนำน้ำยาเคมี ฯลฯ
ไปใช้ประโยชน์ในการผลิตเฮโรอีนในท้องที่ดังกล่าว สมควรควบคุมและ
วางระเบียบในการขนย้าย จำหน่าย ใช้
เปลี่ยนแปลงสภาพและโอนการครอบครองน้ำยาเคมี
ดังกล่าว จึงจำเป็นต้องตราพระราชกฤษฎีกานี้ขึ้น

[รก.๒๕๒๒/๑๘๓/๑พ/๒๖ ตุลาคม ๒๕๒๒]